# data[].attributes.custom_properties.5pUrn6E0
Per anar acomiadant la setmana, fem un sopar conjunt de comiat els estudiants i professors catalans i lituans, a la sala d'actes de l'escola. Portem embotits i tot el necessari per tal que dues de les nostres alumnes ensenyin als altres a fer "pa amb tomàquet". Al final, compartim converses i balls tradicionals de cada país. 

# data[].attributes.headline
SORTIDA A DRUSKINNINKAI I MUSEU CIURLIONIS

# data[].attributes.subject
SORTIDA A DRUSKINNINKAI I MUSEU CIURLIONIS

# data[].attributes.custom_properties.5pUrn6E0
Ens apropem a la ciutat de Druskiniskai, al sud de Lituània, a prop de les fronteres de Belarús i Polònia. És una ciutat balneari envoltada de llacs i amb nombrosos spa, aprofitant les aigües de la ciutat. Durant 1896-1910, el famós compositor i pintor lituà Čiurlionis vivia i treballava en la ciutat. És per això que seguidament ens dirigim al museu Čiurlionis, situat a la mateixa casa on vivia l'artista. En descobrim la història i també coneixem les seves pintures i el simbolisme d'aquestes. Al final, els alumnes fan un taller amb tinta. 

# data[].attributes.custom_properties.P8w49Nzo
"The town of health sources" tour i "art lesson".

# data[].attributes.custom_properties.bRcZxGK0
Conèixer la ciutat i la història de Čiurlionis

# data[].attributes.custom_properties.5pUrn6E0
Amb els alumnes hem visitat un institut de la ciutat de Druskininkai, coneguda pels seus balnearis i aigües termals. A l'institut ens ha rebut una docent i ens han explicat la seva experiència a l'Erasmus d'aquest curs. Després ens han ofert una visita pel centre que ha renovat recentment els seus laboratoris i tallers amb una ajuda europea. Hem visitat el laboratori de química, el de biologia i també el taller-aula maker. El pati de l'institut també era molt ampli igual que l'espai del gimnàs.

# data[].attributes.custom_properties.bRcZxGK0
Conèixer els projectes Erasmus i instal·lacions del centre

# data[].attributes.custom_properties.5pUrn6E0
Alytus és la ciutat més gran del sud de Lituània i la sisena més gran del país. Els alumnes del centre lituà ens porten a fer una ruta per la ciutat. Comencem al parc, decorat amb escultures de diferents escultors lituans, entre elles moltes amb la figura d'un cavall, símbol de protecció. Alguns dels bancs destaquen perquè hi sona l'himne de la ciutat. Continuem per un camí de cirerers, passant per una estàtua dels esquirols (un animal comú a la ciutat), el bosc d'Alytus amb enormes arbres i el City Stadium, fins els llacs de Mažoji Dailidė i Dožioji Dailidė. Finalment, arribarem al riu Nemunas, amb el White Rose Bridge, que és el pont més llarg per vianants de tot Lituània. 

# data[].attributes.custom_properties.bRcZxGK0
Conèixer la ciutat d'Alytus i els seus espais d'interès natural. 

# data[].attributes.custom_properties.5pUrn6E0
A l'arribada al centre lituà, assistim a la sala d'actes on la directora i la coordinadora Erasmus ens donen la benvinguda. Els alumnes de primària ens han preparat un ball típic lituà i una obra de teatre, producte del seu projecte KA122 "Accept your emotions". És una obra on participen més de 60 alumnes de diferents classes de primària i que combina teatre i música. Seguidament, la coordinadora Erasmus ens exposa en seu projecte "Accept your emotions", i també un grup d'ex-alumnes expliquen les seves experiències i aprenentatges. Seguidament, el president dels alumnes en porta a fer un tour per l'escola, on podem descobrir els diferents espais. Entre aquests, destaca la sala de la calma, el gran pati obert, el laboratori per primària, la sala on es reuneixen els presidents dels alumnes "museu de l'escola" i la biblioteca. 

# data[].attributes.custom_properties.P8w49Nzo
Benvinguda i organització del centre lituà

# data[].attributes.custom_properties.bRcZxGK0
Conèixer els espais del centre i aspectes de l'organització 

# data[].attributes.body
Importància dels patis oberts, grans, cuidats. Pistes d'atletisme, camps de gespa, zones verdes, materials diversos, camps de bàsquet tancats, arbres, jocs infantils, iglús, casetes, etc.

# data[].attributes.body
(MIREIA)

# data[].attributes.custom_properties.5jWRHeD8
L'alumnat fa ús de l'aula d'informàtica per treballar tòpics específics però no sempre. El mòbil s'utilitza de consulta i per utlitzar aplicacions específiques. Els alumnes atenen sempre les instruccions del professorat.

# data[].attributes.custom_properties.5pUrn6E0
La classe és la de tecnologia. El professor comença fent preguntes si els alumnes coneixen algunes estructures matemàtiques en l'art. Ho fa passant una presentació a l'ordinador. Anava assenyalant la pantalla amb una vara de fusta. Llavors també agafa l'sketchup i dibuixa alguns volums explicant com s'ha de fer. També els parla una mica de perspectiva. Llavors s'aixequen i van a l'aula d'informàtica i individualment o en parelles fan una composició lliure amb skethup. El docent va passant i els va donant instruccions i els va ajudant. Al final els fa fer una construcció amb diferents volums. Guarden la composició en una unitat compartida local.

# data[].attributes.custom_properties.P8w49Nzo
Reconèixer estructures geomètriques en l'arquitectura i l'art i poder-les dibuixar amb un programa de dibuix 3D (Sketchup)

# data[].attributes.body
(MIREIA)

# data[].attributes.custom_properties.5jWRHeD8
Els alumnes treballen majoritàriament de manera individual i en silenci. La professora té una metodologia instructiva i fa servir la pantalla amb una presentació de diapositives. 

# data[].attributes.custom_properties.5pUrn6E0
He observat una classe de matemàtiques d'alumnes equivalents a un nivell de 1r d'ESO. Treballaven l'estadística amb histogrames. Només entrar la mestra els ha fet aixecar drets i els hi ha dit alguna cosa i llavors ells l'han repetida i s'han assegut. Han tret de seguida els quaderns. L'activitat anava d'estadística. La docent la duia preparada en una presentació de diapositives. Anava explicant i els alumnes també tenien el llibre de text al davant. Intercalava les explicacions amb petits exercicis que els alumnes havien de resoldre a la llibreta. La professora dicta i els alumnes escriuen a la llibreta. Escrivien tots amb ploma i hi havia molt de silenci i ambient de treball. Hi havia una alumna amb un auricular tota l'estona i no li deien res. A la taula del profe hi ha un dispositiu que és una càmera que a vegades utilitza per mostrar treball escrit a mà i projectar-lo a la pissarra. Els altres exercicis els resol fent a mà el diagrama de barres, sense ordinador. Al preguntar un alumne diu que a vegades van a l'aula d'informàtica i fan alguna pràctica d'excel. A la meitat de la sessió els fa un qüestionari de Quizizz i l'alumnat treu el mòbil. Resolen les preguntes individualment i al final la mestra mostra els resultats i comenta els exercicis. El treball és sempre molt individual, pregunto si hi ha espai de resolució de problemes en grup cooperatiu i diuen que a vegades però molt de tant en tant. Els que acaben els posen exercicis extra a la llibreta que resolen i s'aixequen per ensenyar a la professora. A l'hora de corregir els exercicis de la llibreta, posa sota la càmera alguns exercicis d'alguns alumnes.

# data[].attributes.custom_properties.bRcZxGK0
Veure com es treballen les matemàtiques a la secundària

# data[].attributes.body
(MIREIA)

# data[].attributes.custom_properties.5jWRHeD8
Els alumnes són molt educats i els 45 minuts de classe s'aprofiten íntegres. Arriben d'una altra classe. Treballen en silenci. La metodologia és tradicional: el docent exposa i ells resolen alguns problemes al quadern. No utilitzen ordinador ni mòbil en aquesta classe, només ploma i paper. Hi ha molt de respecte al professor.

# data[].attributes.custom_properties.5pUrn6E0
Estaven treballant els trapezis. Hi ha molta disciplina dins de l'aula, hi ha 18 alumnes en taules separades. Els alumnes estaven escoltant en silenci l'explicació de la professora. El suport utilitzat és una presentació de diapositives en una pantalla digital molt gran. La docent explica i de tant en tant pregunta. Els alumnes prenen apunts amb ploma estilogràfica a la llibreta. Després intercala alguns exercicis projectats que els alumnes resolen i corregeixen oralment. La notació que es fa servir és de geometria, fent servir lletres i incògnites per identificar angles i costats. No fan servir la calculadora només per fer operacions amb números grans, pels exàmens, mai. Per la correcció d'exercicis, ella els deixa una estona i després projecta la solució amb la presentació mateix. Hi ha una alumna que fa treball apart amb un dossier. La docent l'ajuda només quan ella ho demana, que no ha estat gaire.  Fan 3 sessions de matemàtiques a la setmana. La docent no parlava gaire anglès i no he pogut preguntar gaires coses.

# data[].attributes.custom_properties.P8w49Nzo
Classe de matemàtiques per estudiants del 7è curs (2n ESO)

# data[].attributes.custom_properties.5pUrn6E0
Normalment van a fer música a l’aula de música, però en aquest cas tenen un piano i ho fan a l’aula. Tenen una llibreta de partitures on van anotant o enganxat les partitures que aprenen. DESENVOLUPAMENT DE LA SESSIÓ: 1. CANT TOTS JUNTS:- Els fa cantar en espanyol algunes frases «Buenas tardes, invitados» i «Hola». Després practiquen l’escala de do. Ho fan tots drets mentre la mestra toca el piano.- Canten i toquen amb la flauta cançons lituanes. La mestra projecta la partitura a la pissarra.2- CAMPANES DE COLORS: Segons el codi de colors de la pissarra, segueixen la cançó. 3- Practiquen les cançons que faran per la graduació dels grans. 4- Practiquen una nova partitura: primer la piquen amb les mans (blanques i negres), després l’escolen. 5- Aprenen sobre un compositor: Morisas Ravelis- Bolero i n'escolten un concert. 

# data[].attributes.custom_properties.P8w49Nzo
Observació d'una sessió de música a primària

# data[].attributes.custom_properties.5jWRHeD8
Sessió de repàs (pràctica espaiada - corba de l'oblit). Importància de tornar a reprendre continguts que s'han treballat. 

# data[].attributes.custom_properties.5pUrn6E0
Aula i organització: 19 estudiants asseguts en silenci. Fan molt silenci, l'aula és molt gran i tenen alguns futbolins o petits billars i jocs per jugar durant els breaks. Fan servir llibre i llibreta petita. En aquesta sessió fan un repàs del que han après del cub. DESENVOLUPAMENT DE LA SESSIÓ: Els dóna un paper amb un cub desplegat. Va fent preguntes sobre la figura, deixa que els alumnes responguin i generin debat i després projecta la resposta (definició) correcta a la PDI i demana que ho escriguin en una de les parts del cub. Quan acaben retallen el cub i el munten. 

# data[].attributes.custom_properties.5jWRHeD8
L'estructura de la sessió és molt clara i així s'aprofita cada moment. Es segueixen molt clarament les fases del cicle de l'aprenentatge. 

# data[].attributes.custom_properties.5pUrn6E0
Observació de l'aula: Hi ha 22 alumnes asseguts en parelles. Tenen llibre, quadern i llibreta petita. El DESENVOLUPAMENT DE LA SESSIÓ és molt estructurat: 1- OBJECTIU: La mestra primer fa una introducció del que aniran a aprendre. 2- ACTIVACIÓ DE CONEIXEMENTS PREVIS: Ensenya algunes formes geomètriques que ja van treballar anteriorment, les va ensenyant i alguns alumnes responen quina forma és. La mestra ensenya formes projectades a la pissarra i demana quantes arestes, costats o vèrtexs hi ha. Fan suposicions. Després ho comproven comptant en la forma física. 3- DESENVOLUPAMENT: Joc de preguntes a la PDI i activitats guiades del llibre que desenvolupen a la llibreta. Per algunes activitats, els proposa que primer parlin i raonin en parelles i després ho resolguin sols. 4- FINAL: La mestra pregunta "què hem après? i planteja preguntes sobre aquelles aspectes apresos i que més els han costat.

# data[].attributes.body
MARC HORARI:

8:00-12:00. A partir de les 12, fan activitats extraescolars (música, cant vocal, robòtica, fútbol, anglès, educació física, art teràpia, folk dance, etc.)

ETAPES EDUCATIVES I OFERTA FORMATIVA:

El proper curs tindran un grup de preschool.

Primària: 2 línies

Secundària: 4 línies

NOMBRE D'ALUMNES: 600 aproximadament.

NOMBRE DE PROFESSORS: 50 aproximadament.

# data[].attributes.custom_properties.5jWRHeD8
Vílnius i Trakai són ciutats envoltades de natura i parcs amb una llarga història i tradició.

# data[].attributes.custom_properties.5pUrn6E0
Al migdia hem arribat a Trakai, parc nacional històric i antiga capital de Lituània. Aquest és un espai pintoresc ple de llacs i lloc d'oci i repòs de molts lituans. Hem dinat en un restaurant on ens ha permès parlar amb les docents Laura i Gintaré de manera distesa. Després de dinar hem vorejat un dels llacs i hem visitat el castell de l'illa de Trakai. 

# data[].attributes.custom_properties.5pUrn6E0
Els docents lituans ens han vingut a buscar a l'hotel amb tots els estudiants de la mobilitat. Lituània és una antiga república soviètica i és un país independent des de l'any 1990. Hem arribat al centre antic de la ciutat de Vílnius, d'uns 600000 habitants i capital de Lituània. Una guia ens ha explicat la història de la ciutat que es remunta al segle XIII. Segons la llegenda el duc Gadiminas es va parar després d'un dia de cacera i es va acabar fundant una ciutat. Vílnius té un centre històric ple de racons emblemàtics com la seu del govern, la universitat i el call jueu. Vílnius és també conegut pel gran nombre d'esglèsies catòliques que hi ha, al voltant de 50. 

# data[].attributes.custom_properties.bRcZxGK0
Conèixer aspectes de la cultura, geografia, història i llengua del país. 

# data[].attributes.custom_properties.5pUrn6E0
Al parc regional de Meteliai, s’hi troba el llac Dusia, el llac més gran de tot el sud de Lituània. Allà el guia ens explica i ensenya la flora i fauna (tortugues, granotes, ocells…) del parc. Caminem pel bosc proper fins uns aiguamolls. Acabem amb un pícnic compartit docents i alumnes.

# data[].attributes.custom_properties.bRcZxGK0
Descobrir la flora i la fauna del parc regional

# data[].attributes.body
Entre 25-29 alumnes a la classe.

Classes de 40 minuts. Al mig de cada classe hi ha un break (5-10 minuts). Juguen a la classe, parlen o ballen. Abans de jugar preparen el material per la sessió següent a sobre la taula.

A l'inici de la classe recorden el que van fer en relació al tema: preguntes, un joc de classificar segons si és nom o adjectiu, etc.

Al final de totes les classes, sempre es fa un recull del que s'ha après i la mestra fa una pregunta a cadascú en relació al que s'ha après.

Hi ha una "assistant" per atendre la diversitat.

# data[].attributes.body
Utilitzen un text book i workbook.

Treballen a anglès amb grup reduït: 10 students. Seuen en parelles o individualment.

Fomenten molt la participació oral dels alumnes i fixant-se molt en la pronunciació.

# data[].attributes.headline
Alytaus Putinu Gimnazija Escola de secundària

# data[].attributes.subject
Alytaus Putinu Gimnazija Escola de secundària

# data[].attributes.custom_properties.5jWRHeD8
L'educació postobligatòria en aquesta escola té uns espais molt amplis i es dediquen hores a l'ensenyament d'habilitats relacionades amb l'exèrcit.

# data[].attributes.custom_properties.5pUrn6E0
Hem visitat un centre lituà postobligatori. Els espais eren molt amplis i acollidors. En el centre hem visitat el taller, l'aula d'educació militar, el gimnàs, la cantina i altres aules. 

# data[].attributes.custom_properties.P8w49Nzo
Instal.lacions d'un centre de secundària post-obligatori

# data[].attributes.custom_properties.bRcZxGK0
Visita a una escola de secundària post-obligatòria de l'etapa 17-19

# data[].attributes.custom_properties.5jWRHeD8
L'ensenyament de la música és molt important en la cultura lituana. Hi ha grans artistes lituans que han estudiat en aquest centre.

# data[].attributes.custom_properties.5pUrn6E0
Hem visitat l'escola de música municipal. L'horari és després de les classes als centres educatius, està oberta de 13 a 20h. Es dona molta importància als artistes locals que han triomfat i han estudiat en aquesta escola. Totes les classes estan molt ben insonoritzades. Tenen també una sala de concerts amb un piano Schimmel valorat amb 80.000 euros.

# data[].attributes.custom_properties.P8w49Nzo
Visita a l'escola de música municipal d'Alytus

# data[].attributes.custom_properties.bRcZxGK0
Conèixer altres tipus d'escoles no obligatòries

# data[].attributes.headline
SISTEMA EDUCATIU LITUÀ: VISITA AL KINDERGARDEN Alytaus lopšelis-darželis „Girinukas“

# data[].attributes.subject
SISTEMA EDUCATIU LITUÀ: VISITA AL KINDERGARDEN Alytaus lopšelis-darželis „Girinukas“

# data[].attributes.body
(MIREIA)

# data[].attributes.custom_properties.5jWRHeD8
L'equip educatiu del centre dona molta importància al benestar de l'alumnat i és per això que tots els espais del centre estan pensant en aquest sentit.

# data[].attributes.custom_properties.5pUrn6E0
Hem anat a visitar un parvulari públic de la ciutat d'Alytus. Aquest parvulari és conegut perquè el seu projecte educatiu està basant en el benestar. El centre no és nou però té alguns espais renovats. Primer de tot hem visitat l'aula de sal. És un espai sensorial on hi ha olis aromàtics i les parets són de sal i el terra també. La llum és tènue i hi havia bancs per seure. Seguidament hem visitat la piscina de preescolar. A la piscina hi van 2 cops per setmana tots els alumnes. Hem visitat també el gimnàs i les aules. Totes les aules estan equipades amb espais de joc simbòlic i un apartat de lavabos amb piques i wc de la seva mida. A la part del darrera de les aules hi ha uns llits desplegables per la migdiada. El pati és un espai de joc i d'aprenentatge polivalent, amb hivernacle, hort, gronxadors i una cúpula geodèsica instal.lada per l'ajuntament que utilitzen com a aula steam. També hi havia un racó de l'entrada on les famílies deixaven elements de reciclatge per utilitzar a les activitats educatives.

# data[].attributes.custom_properties.P8w49Nzo
Espais i funcionament d'un Kindergarden Lituà

# data[].attributes.custom_properties.bRcZxGK0
Visitar una escola de preescolar de 0-7 anys